钦定古今图书集成/明伦汇编/氏族典/第287卷 > 黄凤翔
## 钦定古今图书集成/明伦汇编/氏族典/第287卷 > 黄凤翔

按《明外史黄凤翔传》：“凤翔，字鸣周，晋江人。隆庆二年
进士及第，授编修，教习内书堂。《世宗实录》成，进修撰。
万历五年，屡迁南京国子祭酒。省母归，起补北监，擢
礼部右侍郎。廷臣争建储，久未得命。帝谕阁臣以明
春举行。大学士王家屏出语礼部，凤翔与尚书于慎
行、左侍郎李长春以册立仪上。帝怒，意复变，凤翔疏”
争不报，遂请告去。二十年，礼部左侍郎韩世能去，复
起凤翔代之。寻改吏部，拜南京礼部尚书，以养亲归。
久之，母卒，遂不出，卒于家。天启初，谥《文简